Stratuso

StratusoNova Plena Ilustrita Vortaro de Esperanto: stratus/o (, mallongigo: St) estas genro de nuboj malaltaj kun horizonta tavoliĝo kun plata bazo.

 Aspekto 
Stratuso aspektas sentrajte griza aŭ blanka. Ĝi konsistas el akvaj gutetoj, tro malvarmigitaj gutetoj, aŭ glaciaj kristaletoj, depende de la atmosfera temperaturo. Stratuso troviĝas inter 0 kaj 2 kilometroj super tero.

 Klasifiko 
Laŭ la Internacia Nubatlaso, la genro stratuso enhavas du speciojn.
 La nebuleca stratuso (, mallongigo: St neb) aspektas sentrajte kaj grize kaj tavolforme, kaj montras atmosferan stabilecon.
 La fraktoaNova Plena Ilustrita Vortaro de Esperanto: frakto- stratuso (, mallongigo: St fra) havas neregulan formon kaj aspektas "rompite" aŭ "malglate". Tiu specio plejparte formiĝas sub precipito de pluvnuboj. (Arkaike oni nomis tiun specion fraktostratuso.)

Laŭ la Internacia Nubatlaso, la genro stratuso enhavas tri variojn.
 La opaka stratuso (, mallongigo: St op) aspektas opake kaj netravideble.
 La diafana stratuso (, mallongigo: St tr) estas sufiĉe maldika ke oni povas travidi la Sunon aŭ la Lunon.
 La ondoforma stratuso (, mallongigo: St un) aspektas kiel ondoforma tavolo.

Ankaŭ oni povas uzi la jenan suplementan trajton:
 La precipitanta stratuso (, mallonge St pr) havas precipitaĵon, kiu atingas la tersurfacon.

 Historio 
La stratuso estas unu el la sep originalaj nubgenroj proponitaj de Luke Howard en 1803, kune kun la kumuluso, la ciruso, la cirusstratuso, la ciruskumuluso, kaj du ne plu uzataj genroj (kumulusstratuso, nimbuso).

La nomo "stratuso" devenas de la latina  ("sternita", participo de la verbo  "sterni"). Ordinare oni uzus la substantivon , gramatike neŭtran; tamen, en sia libro Howard argumentis sian preferon por la adjektiva virgenra formo per simileco kun la aliaj nubnomoj (ciruso — , kumuluso — , kaj la nun arkaika nimbuso — ).

 Referencoj 

 Eksteraj ligiloj 



Kategorio:Nuboj